
92                                                          DR.31.10.2017                                                

 
7.10 mlm. 

Tuan Anuar bin Abd. Manap [Sekijang]: Terima kasih Tuan Yang di-Pertua 
kerana turut memberikan saya peluang untuk berbahas dalam Rang Undang-undang 
Perbekalan 2018 ini. Bajet 2018 ini seperti yang diungkapkan oleh Yang Amat Berhormat 
Perdana Menteri ketika pembentangannya Jumaat lepas membayangkannya ia sebagai ibu 
segala bajet. Di atas segala butiran yang disampaikan oleh Yang Amat Berhormat Perdana 
Menteri, boleh saya katakan Bajet 2018 ini telah mencakupi keperluan pelbagai keperluan 
masyarakat tanpa mengira latar belakang kaum mahupun jantina merentasi pelbagai negeri 
dari Johor hingga ke Perlis, menyeberangi Laut China Selatan menjangkaui Sabah dan juga 
Sarawak. Itulah kekuatan bajet yang dibawa oleh pihak kerajaan. Bajet yang tidak bersifat 
populis, tidak menjanjikan bulan bintang tetapi sebaliknya sangat praktikal, menyeluruh dan 
inklusif serta yang paling penting sekali bertanggungjawab baik dari sudut kedudukan fiskal 
negara mahupun demi kelangsungan kehidupan seluruh rakyat Malaysia.  

Tuan Yang di-Pertua, bercakap soal Bajet 2018, terutama kedudukan fiskal dan 
kewangan negara, sebelum kita bercakap soal itu, suka saya tekankan di sini semua angka 
yang saya sampaikan telah diperakui dan diiktiraf bukan  sahaja oleh pakar ekonomi 
tempatan malah pakar serta agensi ekonomi dunia yang menjadikan rujukan seluruh negara 
di atas muka bumi ini. Ketumbuhan negara berdasarkan kepada keluaran dalam negara 
kasar atau KDNK berkembang positif pada tahun dengan jangkaannya pada kadar lima 
hingga 5.5 peratus. Jika dibandingkan dengan negara maju, kedudukan pertumbuhan 
mereka hanya pada kadar 2.0 peratus. Bukankah ini memberi maksud Malaysia berada pada 
keadaan yang lebih baik berbanding dengan negara-negara maju dunia?  

Rizab negara seperti yang diumumkan Yang Amat Berhormat Perdana Menteri 
pada masa kini berada di kedudukan paling tinggi dalam sejarah. Penubuhan Malaysia iaitu 
rekod sebanyak 427 bilion. Pada masa yang sama, ketika mana rakyat dimomokkan dan 
ditakutkan dengan nilai hutang Kerajaan Persekutuan, mereka bersikap half truth, dengan 
izin tanpa menyatakan hutang Kerajaan Persekutuan berbanding KDNK negara dijangka 
berkurang kepada 50.9 peratus berbanding tahun lalu pada kadar 52.7 peratus. Dari segi 
kadar pengangguran pula, negara maju mencatatkan purata pada kadar 5.4 peratus tetapi 
kadar pengangguran Malaysia hanya sekitar 3.4 peratus. Sudah tentu angka ini mampu dan 
pasti dikurangkan lagi pada masa mendatang disebabkan peluang yang wujud dari proses 
pembinaan dan pembangunan negara yang dicetuskan oleh barisan kepimpinan kerajaan.  

Tuan Yang di-Pertua, saya terus kepada perkara pertama yang ingin saya 
sampaikan iaitu peruntukan menaik taraf dan membaiki jalan raya di bawah peruntukan 
Sistem Maklumat Rekod Jalan Raya (MARRIS). Seperti yang kita sedia maklum, peruntukan 
MARRIS ini disalurkan oleh Kerajaan Pusat kepada kerajaan negeri tanpa mengira sama ada 
negeri tersebut dikuasai oleh Barisan Nasional ataupun pihak pembangkang. Ini bermakna 
Kerajaan Persekutuan terbukti adil dalam perkara ini. Akan tetapi saya ingin bertanyakan 
tentang garis panduan bagi projek MARRIS ini yang mana peruntukannya hanya terhad 
kepada kerja-kerja naik taraf dan membaiki, dan bukanlah bagi tujuan pembinaan jalan raya 
yang baru. Terdapat perbezaan nyata tentang keperluan jalan raya bagi jalan PPT serta jalan-
jalan kampung.  

Saya ingin mencadangkan agar peruntukan MARRIS ini diberikan sedikit 
kelonggaran dari segi projek pelebaran jalan raya di kawasan kampung memandangkan 
terdapat keperluan mendesak yang memerlukan jalan raya kampung ini dibuat pelebaran 
bagi mengatasi masalah laluan sempit ketika kenderaan berselisih. Selain itu terdapat juga 
laluan jalan raya di atas laluan culvert yang mana culvert  yang telah dibina lama dulu telah 
tidak lagi mampu menampung arus deras dan air tinggi sehingga memerlukan satu jalan baru 
lain dibina. Akan tetapi memandangkan peruntukan MARRIS ini hanya membenarkan projek 
menaik taraf, perkara-perkara ini tidak dapat kita laksanakan.  

Selain itu juga MARRIS mensyaratkan setiap projek menggunakan tanah merah 
bagi pembinaan bahu jalan. Untuk perhatian pihak berkenaan, perlu saya nyatakan di sini 
bahawa terdapat beberapa masalah yang timbul akibat syarat penggunaan tanah merah ini. 
Antaranya terdapat banyak kawasan yang mana tanah merah sukar didapati dan akhirnya 
memerlukan tanah merah ini diambil daripada kawasan luar. Apabila ini berlaku, sudah tentu 
kos yang terpaksa yang ditanggung juga akan meningkat. Selain itu, penggunaan tanah 
merah ini juga akan menyebabkan lecak apabila hujan terus sekali gus bakal menjadikan 
tanah berlumpur yang akan menyebabkan kekotoran. Justeru, suka untuk saya 
mencadangkan agar dibenarkan penggunaan batuan jenis crusher run yang mana kosnya 



7.10 mlm. Tuan Anuar bin Abd. Manap [Sekijang]: Terima kasih Tuan Yang di-Pertua kerana turut memberikan saya peluang untuk berbahas dalam Rang Undang-undang Perbekalan 2018 ini. Bajet 2018 ini seperti yang diungkapkan oleh Yang Amat Berhormat Perdana Menteri ketika pembentangannya Jumaat lepas membayangkannya ia sebagai ibu segala bajet. Di atas segala butiran yang disampaikan oleh Yang Amat Berhormat Perdana Menteri, boleh saya katakan Bajet 2018 ini telah mencakupi keperluan pelbagai keperluan masyarakat tanpa mengira latar belakang kaum mahupun jantina merentasi pelbagai negeri dari Johor hingga ke Perlis, menyeberangi Laut China Selatan menjangkaui Sabah dan juga Sarawak. Itulah kekuatan bajet yang dibawa oleh pihak kerajaan. Bajet yang tidak bersifat populis, tidak menjanjikan bulan bintang tetapi sebaliknya sangat praktikal, menyeluruh dan inklusif serta yang paling penting sekali bertanggungjawab baik dari sudut kedudukan fiskal negara mahupun demi kelangsungan kehidupan seluruh rakyat Malaysia. Tuan Yang di-Pertua, bercakap soal Bajet 2018, terutama kedudukan fiskal dan kewangan negara, sebelum kita bercakap soal itu, suka saya tekankan di sini semua angka yang saya sampaikan telah diperakui dan diiktiraf bukan sahaja oleh pakar ekonomi tempatan malah pakar serta agensi ekonomi dunia yang menjadikan rujukan seluruh negara di atas muka bumi ini. Ketumbuhan negara berdasarkan kepada keluaran dalam negara kasar atau KDNK berkembang positif pada tahun dengan jangkaannya pada kadar lima hingga 5.5 peratus. Jika dibandingkan dengan negara maju, kedudukan pertumbuhan mereka hanya pada kadar 2.0 peratus. Bukankah ini memberi maksud Malaysia berada pada keadaan yang lebih baik berbanding dengan negara-negara maju dunia?. Rizab negara seperti yang diumumkan Yang Amat Berhormat Perdana Menteri pada masa kini berada di kedudukan paling tinggi dalam sejarah. Penubuhan Malaysia iaitu rekod sebanyak 427 bilion. Pada masa yang sama, ketika mana rakyat dimomokkan dan ditakutkan dengan nilai hutang Kerajaan Persekutuan, mereka bersikap half truth, dengan izin tanpa menyatakan hutang Kerajaan Persekutuan berbanding KDNK negara dijangka berkurang kepada 50.9 peratus berbanding tahun lalu pada kadar 52.7 peratus. Dari segi kadar pengangguran pula, negara maju mencatatkan purata pada kadar 5.4 peratus tetapi kadar pengangguran Malaysia hanya sekitar 3.4 peratus. Sudah tentu angka ini mampu dan pasti dikurangkan lagi pada masa mendatang disebabkan peluang yang wujud dari proses pembinaan dan pembangunan negara yang dicetuskan oleh barisan kepimpinan kerajaan. Tuan Yang di-Pertua, saya terus kepada perkara pertama yang ingin saya sampaikan iaitu peruntukan menaik taraf dan membaiki jalan raya di bawah peruntukan Sistem Maklumat Rekod Jalan Raya (MARRIS). Seperti yang kita sedia maklum, peruntukan MARRIS ini disalurkan oleh Kerajaan Pusat kepada kerajaan negeri tanpa mengira sama ada negeri tersebut dikuasai oleh Barisan Nasional ataupun pihak pembangkang. Ini bermakna Kerajaan Persekutuan terbukti adil dalam perkara ini. Akan tetapi saya ingin bertanyakan tentang garis panduan bagi projek MARRIS ini yang mana peruntukannya hanya terhad kepada kerja-kerja naik taraf dan membaiki, dan bukanlah bagi tujuan pembinaan jalan raya yang baru. Terdapat perbezaan nyata tentang keperluan jalan raya bagi jalan PPT serta jalan- jalan kampung. Saya ingin mencadangkan agar peruntukan MARRIS ini diberikan sedikit kelonggaran dari segi projek pelebaran jalan raya di kawasan kampung memandangkan terdapat keperluan mendesak yang memerlukan jalan raya kampung ini dibuat pelebaran bagi mengatasi masalah laluan sempit ketika kenderaan berselisih. Selain itu terdapat juga laluan jalan raya di atas laluan culvert yang mana culvert yang telah dibina lama dulu telah tidak lagi mampu menampung arus deras dan air tinggi sehingga memerlukan satu jalan baru lain dibina. Akan tetapi memandangkan peruntukan MARRIS ini hanya membenarkan projek menaik taraf, perkara-perkara ini tidak dapat kita laksanakan. Selain itu juga MARRIS mensyaratkan setiap projek menggunakan tanah merah bagi pembinaan bahu jalan. Untuk perhatian pihak berkenaan, perlu saya nyatakan di sini bahawa terdapat beberapa masalah yang timbul akibat syarat penggunaan tanah merah ini. Antaranya terdapat banyak kawasan yang mana tanah merah sukar didapati dan akhirnya memerlukan tanah merah ini diambil daripada kawasan luar. Apabila ini berlaku, sudah tentu kos yang terpaksa yang ditanggung juga akan meningkat. Selain itu, penggunaan tanah merah ini juga akan menyebabkan lecak apabila hujan terus sekali gus bakal menjadikan tanah berlumpur yang akan menyebabkan kekotoran. Justeru, suka untuk saya mencadangkan agar dibenarkan penggunaan batuan jenis crusher run yang mana kosnya.